  Майя Бывальцева Ижкарысь Драмая Короленко нимо театрлэсь азьвыл юртсэ туэ пӧсьтолэзе сэрттыны малпало. Интыяз Удмурт лулчеберетъя центр пуктозы. Со сярысь журналистъёслы Удмуртиысь лэсьтӥськонъя, жилищно-коммунальной возёсъя но дыкужымъя министр Дмитрий Сурнин вераз. Милемлы кунлыклэн 100 ар тырмонэзлы вуттоно – со вуоно арын шуркынмонэ. Ми выль туала юрт пуктыны кулэ. Ӵектос дасян йылпумъяське ни. Лэсьтӥськонэз таяз арын кутскомы ни – ми фундамент кисьтыны кулэ Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министрЮрт 65 процентлы вужмемын. Короленко нимо выль центрлэн ӵектосэз юнматэмын ни. Юрт чебер но йӧно адӟиськоз. Быдӟалаез 6 сюрс 300 квадрат метр луоз. Лулчеберетъя Короленко нимо центрлэн вылтусыз (ӵектос) Фото: Лэсьтӥськонъя министерство © Чакланъёсъя, ӵектослэн дуныз 450-500 миллион манет. Лэсьтӥськонлы 81 процентсэ федерал коньдэт висъялоз, 19 процентсэ – элькун. «Удмуртгражданпроектлэн» йылсанкылэзъя юрт уже кутымон ӧвӧл, куашкан калэ вуэмын но сое сэрттыны кулэ. <…> Концертъёс но адӟытонъёс радъян интылы кулэяськон Удмуртиын бадӟым бере, лулчеберетъя центр пуктон сярысь пумкылъян кутэмын. Инъет луись огазеяськон «Айкай» театр луоз, озьы ик «Удмурт Кенеш» мер огазеяськон Анна Боталова, Удмуртиысь ваньбур кусыпъёсъя министрПусъём, выль ужъюртлэн нимыз пумысен пумкылъян кутымтэ на. Кызьы азьвылгес вераз Удмуртиысь тӧролэн но кивалтэтлэн администрацизылэн кивалтӥсез Сергей Смирновен, центр Удмуртиез но удмурт калыкез возьматӥсь инты луыны кулэ.  Тегъёс: Ижкар Удмуртия лэсьтськон Лэсьтськонъяминстерство Удмуртлулчеберетъяцентр  